b'\n_START_ARTICLE_\nJuozapas Kazimieras Kosakovskis\n_START_SECTION_\nBiografija\n_START_PARAGRAPH_\nJuozapo Kazimiero Kosakovskio broliai \xe2\x80\x93 didysis etmonas Simonas Kosakovskis, vaivada Mykolas Kosakovskis ir ka\xc5\xa1telionas Antanas Kosakovskis._NEWLINE_Mok\xc4\x97si j\xc4\x97zuit\xc5\xb3 mokykloje Kaune ir Vilniaus Akademijoje, Vilniuje ir Var\xc5\xa1uvoje, kur 1763 m. baig\xc4\x97 kunig\xc5\xb3 seminarij\xc4\x85._NEWLINE_1775 m. kovo 13 d. konsekruotas vyskupu (Cinno titulinis vyskupas), rugs\xc4\x97jo 17 d. paskirtas Livonijos vyskupu. Nuo 1781 m. Infliant\xc5\xb3 vyskupas. Tuo pa\xc4\x8diu metu buvo Kur\xc5\xa1o diocezijos administratoriumi. Savo reikm\xc4\x97ms pasisavin\xc4\x99s dideles Ba\xc5\xbeny\xc4\x8dios ir vie\xc5\xa1\xc5\xb3j\xc5\xb3 pinig\xc5\xb3 sumas. Nuo 1787 m. gaudavo nuolatin\xc4\x99 pensij\xc4\x85 i\xc5\xa1 Rusijos ambasados Lenkijoje, buvo Rusijos ambasadoriaus Otto Magnus von Stackelberg prote\xc5\xbe\xc4\x97. _NEWLINE_Seimuose ir seimeliuose atstovavo Rusijos interesus, da\xc5\xbenai papirkin\xc4\x97dav\xc4\x99s ar grasindav\xc4\x99s atstovams. Stackelbergo padedamas tapo Nuolatin\xc4\x97s Tarybos nariu. Keturme\xc4\x8diame seime smerk\xc4\x97 reformas. _NEWLINE_1792 m. aktyvus Targovicos konfederacijos dalyvis._NEWLINE_1794 m. T. Kos\xc4\x8diu\xc5\xa1kos sukilimo metu nuteistas myriop kaip Rusijos \xc5\xa1alininkas. _NEWLINE_K\xc5\xabr\xc4\x97 lenk\xc5\xb3 kalba. K\xc5\xabrybinis palikimas \xe2\x80\x93 satyrin\xc4\x97s komedijos nam\xc5\xb3 teatrui, daugiausia meil\xc4\x97s avanti\xc5\xabr\xc5\xb3 siu\xc5\xbeetais.'